wickkiey/tamil-wikipedia-chunked huggingface dataset:
# ஜோதி வெங்கடாசலம்

**ஜோதி வெங்கடாச்சலம்** (*Jothi Venkatachalam*; 27 அக்டோபர் 1917 - 28 நவம்பர் 1992) ஒரு இந்திய அரசியல்வாதி மற்றும் தமிழ்நாடு சட்டமன்ற முன்னாள் உறுப்பினர்.
# ஜோதி வெங்கடாசலம்

## தனிப்பட்ட வாழ்க்கை

இவர் பர்மாவின் தலைநகரான ரங்கூனில் பிறந்தவர். அங்கே வாழ்ந்த வெங்கடாசலம் என்பவரும் இவரும் 1930-களில் கலப்புத் திருமணம் செய்துகொண்டனர். சாதி அடுக்குமுறையில் கணவரின் சமூகத்தைவிட, ஜோதியின் சமூகம் உயர்ந்த நிலையில் இருந்தது குறிப்பிடத்தக்கது. இவரது கணவர் வெங்கடாசலம் ஒரு தொழிலதிபரும் சென்னையின் ஷெரீப்பாகவும் இருந்தவர்.
# ஜோதி வெங்கடாசலம்

## பொது வாழ்க்கை

திருமணத்துக்குப் பிறகு ஜோதி சமூகப் பணிகளில் ஈடுபாடு காட்டினார். காங்கிரஸ் கட்சியிலும் சேர்ந்தார். தமிழ்நாடு சட்டமன்றத் தேர்தல், 1962ல் இந்திய தேசிய காங்கிரஸ் வேட்பாளராக எழும்பூர் தொகுதியில் தி.மு.க.வின் க.அன்பழகனை எதிர்த்து போட்டியிட்டு வென்றார். 1971ல் இந்திய தேசிய நிறுவன காங்கிரஸ் வேட்பாளராக
ஸ்ரீரங்கம் தொகுதியிலும் போட்டியிட்டு வென்றார். அக்டோபர் 10, 1953 முதல் ஏப்ரல் 12,1954 வரை சக்ரவர்த்தி ராஜகோபாலாச்சாரியின் அமைச்சரவையில் மது விலக்கு மற்றும் பெண்கள் நலத்துறை அமைச்சராகப் பதவி வகித்தார். 1962 - 63 ல் காமராஜர் அமைச்சரவையில் பொது சுகாதாரத்துறை அமைச்சராகவும் பின்னர் அக்டோபர் 14,1977 முதல் அக்டோபர் 26, 1982 வரை கேரளத்தின் முதல் பெண் ஆளுனராகவும் இருந்தார்.
# ஜோதி வெங்கடாசலம்

## சிறப்புகள்

சென்னையில் இவரது குடும்பத்தின் பரம்பரை வீடு இருந்தஅட்கின்சன்ஸ் சாலைக்கு அவரது இறப்புக்குப் பிறகு அட்கின்சன்ஸ் சாலைக்கு, ஜோதி வெங்கடாசலம் சாலை என்று பெயர் சூட்டப்பட்டது. சென்னை வேப்பேரியில் இப்போதும் பெயர் மாற்றப்படாமல் இந்தச் சாலை உள்ளது. இவர் தமிழகத்தின் முதல் பெண் அமைச்சர் ஆவார். 1974 இல் இந்திய அரசு இவருக்கு பொதுவிவகாரங்கள் பிரிவில் இவருக்குப் பத்மசிறீ விருது வழங்கி சிறப்பித்தது.
# நாஞ்சில் சம்பத்

**நாஞ்சில் சம்பத்** தமிழ் நாட்டு அரசியல்வாதி. இவர் சிறந்த பேச்சாளர் மற்றும் எழுத்தாளர். கன்னியாகுமரி மாவட்டம் மணக்காவிளை எனும் ஊரில் மளிகைக் கடை வைத்திருந்த இல்லத்துப் பிள்ளைமார் சமுதாயத்தைச் சேர்ந்த பாஸ்கரன் - கோமதி தம்பதியருக்கு மகனாகப் பிறந்த இவர் மறுமலர்ச்சி திராவிட முன்னேற்றக் கழகத்தின் (மதிமுக) கொள்கை பரப்புச் செயலாளராக இருந்து வந்தார். மதிமுக பொதுச்செயலாளர் வைகோவுடனான கருத்து வேறுபாட்டால் அக்கட்சியிலிருந்து விலகி, அதிமுக பொதுச்செயலாளர் ஜெ. ஜெயலலிதாவைச் சந்தித்து அதிமுகவில் இணைந்தார். அக்கட்சியில் அவருக்கு கொள்கைப் பரப்புத் துணைச் செயலாளர் பதவி அளிக்கப்பட்டது. பின்னர் 2016 ஜனவரி 2ஆம் தேதி அப்பதவியில் இருந்து நீக்கப்பட்டார்.
# நாஞ்சில் சம்பத்

## கல்வி

இவர் தனது மேல்நிலைப் பள்ளிப் படிப்பை புனித மரியா கொரற்றி மேல்நிலை பள்ளியில் படித்தார். தனது பட்டப்படிப்பை நாகர்கோவில் இந்துக் கல்லூரியில் படித்தார்.
# நாஞ்சில் சம்பத்

## குடும்பம்

நாஞ்சில் சம்பத்தின் மனைவி பெயர் சசிகலா. இவர்களுக்கு மதிவதனி, சரத் பாஸ்கரன் என இரு குழந்தைகள் உள்ளனர்.
# நாஞ்சில் சம்பத்

## பேச்சாளர்

சிறு வயதிலேயே பேச்சில் சிறந்த விளங்கிய இவர் திமுகவில் தலைமைக் கழகப் பேச்சாளராக இருந்தார். பின்னர் வைகோ திமுகவிலிருந்து வெளியேற்றப்பட்ட போது இவரும் வெளியேறினார். தமிழக இலக்கிய அரங்கில் முக்கிய பேச்சாளராகவும் இரண்டாம் கட்ட தலைவர்களில் மிக சிறந்த பேச்சாளராகவும் இருக்கிறார். அதிமுக, திமுக போன்ற ஆட்சிகளில் போடப்பட்ட வழக்குகளில் பலமுறை சிறைக்குச் சென்றுள்ளார். கடந்த மார்ச் 1, 2009 அன்று திருப்பூரில் ‘நாதியற்றவனா தமிழன்?’ என்ற தலைப்பில், அனைத்து மாணவர் கூட்டமைப்பு ஏற்பாடு செய்திருந்த கூட்டத்தில் பேசினார். அதில் இந்திய இறையாண்மைக்கு எதிராக பேசியதாக தேசியப் பாதுகாப்புச் சட்டத்தின் கீழ் கைது செய்யப்பட்டு சிறையில் அடைக்கப்பட்டார். நாஞ்சில் சம்பத்துக்காக மதிமுகவின் பொதுச்செயலாளர் வைகோ வாதாடினார்.
# நாஞ்சில் சம்பத்

## எழுதியுள்ள நூல்கள்

1. இலக்கியப் பூங்கா
1. பதிலுக்குப் பதில்
1. பேசப் பெரிதும் இனியவன்
1. என்னைத் தொட்ட என்.எஸ்.கே.
1. நான் பேச நினைத்ததெல்லாம்...
# நாஞ்சில் சம்பத்

## கருத்து வேறுபாடு

இலங்கை அதிபர் ராஜபக்சே, சாஞ்சிக்கு வந்த போது, அங்கு செல்ல நாஞ்சில் சம்பத்திற்கும் அழைப்பு கொடுக்கப்பட்டு இருந்த நிலையில், அவர் அதைத் தவிர்த்து துபாயில் நடைபெற்ற நிகழ்ச்சி ஒன்றிற்குச் சென்று விட்டதால், வைகோ மற்றும் நாஞ்சில் சம்பத்துக்கிடையில் கருத்து வேறுபாடு ஏற்பட்டதாகக் கூறப்படுகிறது. இதனால், மதிமுகவிலிருந்து நாஞ்சில் சம்பத் வெளியேறக் கூடும் என செய்திகள் வெளியாகின. ஆனால், மதிமுகவிலிருந்து தாமாக வெளியேறப் போவதில்லை என்று நாஞ்சில் சம்பத் கூறியதால், கட்சித் தலைமை அவரை நீக்கலாம் என்கிற செய்திகள் வெளியாகிக் கொண்டிருந்தன. இதைத் தொடர்ந்து, அவர் அக்கட்சியிலிருந்து விலகி, அதிமுக பொதுச்செயலாளர் ஜெ. ஜெயலலிதாவைச் சந்தித்து அதிமுகவில் இணைந்தார்.
# நாஞ்சில் சம்பத்

## அரசியல் விலகல்

டி. டி. வி. தினகரனுக்கு ஆதரவாக செயல்பட்டு வந்த சம்பத், தினகரன் புதிய அரசியல் அமைப்பு ஒன்றைத் தொடங்கிய போது, அந்த அமைப்பின் பெயரில் *திராவிடம்* மற்றும் *அண்ணா* என்னும் பெயர்கள் இல்லாததால், அண்ணாவையும், திராவிடத்தையும் புறக்கணித்த இடத்தில் தனக்கு வேலை இல்லை எனக்கூறி இனி அரசியலில் இருந்தே விலகுவதாகக் கூறினார்.
# கொ. மா. கோதண்டம்

**கொ. மா. கோதண்டம்** என அறியப்படும் **கொட்டுமுக்கல மாடசாமிராஜா** **கோதண்டம்** (15 செப்டம்பர் 1938 - 4 அக்டோபர் 2025) ஒரு தமிழ்நாட்டு எழுத்தாளர் ஆவார். கவிதை, கட்டுரை, சிறுகதை, நாடகம், புதினம், உரை, ஆய்வு, மருத்துவம், தொகுப்பு ஆகிய துறைகளில் பல நூல்களை எழுதியுள்ளார்.  
இவரது நீலன் கதாபாத்திரம் சிறப்பு வாய்ந்தது. இந்த நீலனைக் கொண்டு இவர் நூற்றுக்கும் மேற்பட்ட சிறுகதைகளை எழுதியுள்ளார். இந்தக் கதைகள் காடுகளைப் பற்றியும், காட்டுயுர்கள் பற்றியும் புரிந்துகொள்ள ஏற்றதாக எழுதப்பட்டவை.  
இவரைப்போல காடுகள், கானுயிர்கள் குறித்தும் தமிழில் எழுதியவர்கள் இல்லை என்பதால் கோதண்டம் **குறிஞ்சிச் செல்வர்** என்று குறிப்பிடப்படுகிறார். **திருக்குறள் தொண்டர்** எனவும் பெயர் பெற்றுள்ளார்.
# கொ. மா. கோதண்டம்

## பின்னணியும் தொடக்க வாழ்க்கையும்

விஜயநகரப் பேரரசர் கிருஷ்ணதேவராயர், தம் படைகளுடன் தமிழகத்துக்கு வந்தபோது அவரின் சத்திரிய படைப்பிரிவைச் சேர்ந்த பாதிப் பேர் தமிழகத்திலேயே தங்கி விட்டனர். அவர்களுள் கோதண்டத்தின் முன்னோர்களும் அடக்கம். அவர்களின் தோற்றுவாய், இன்றைய ஆந்திரப் பிரதேசம் கிருஷ்ணா மாவட்டத்தில் உள்ள கொட்டுமுக்கல எனும் சிற்றூர் ஆகும்.  
அவர்களின் வழித்தோன்றலான சீதாலட்சுமி - கொட்டுமுக்கல மாடசாமி ராஜா இணையருக்கு மகனாக 15 செப்டம்பர் 1938 அன்று தற்போதைய விருதுநகர் மாவட்டம், இராசபாளையம் நகரில் பிறந்தார் கோதண்டம். உடன் பிறந்த சகோதரிகள் இருவர். இவர்களின் தாய் சீதாலட்சுமி பஞ்சாலைத் தொழிலாளி; தந்தை மாடசாமி வேளாண் தொழிலாளி மற்றும் கங்காணி.  
தொடக்கப் பள்ளியில் சேர்ந்து 5-ஆம் வகுப்பு வரை படித்த கோதண்டம், ஒரு கடையில் வேலைக்கு சேர்ந்து மாதந்தோறும் ஐந்து ரூபாய்கள் ஊதியம் பெற்றார். தந்தை மாடசாமி இறந்தபின் தன் தாய் சீதாலட்சுமி வேலைபார்த்த இராசபாளையம் பஞ்சாலையில் தொழிலாளியாகச் சேர்ந்தார். மொத்தம் 31 ஆண்டுகள் அங்கு பணியாற்றினார்.
# கொ. மா. கோதண்டம்

## இலக்கியப் பணி

பள்ளியிலிருந்து இடைநின்று கடையில் வேலைபார்த்த காலகட்டத்திலேயே *கண்ணன்*, *முயல்*, *அணில்*, *மிரம்* உள்ளிட்ட சிற்றிதழ்களையும் பல்வகை பன்னாட்டு இலக்கியங்களையும் படித்தார். இதனால் எழுதும் ஆவலையும் பெற்றார். பளிங்கர் மக்களுடன் அறிமுகமானபின் அவர்களது வாழ்க்கையை சிறு கதைகளாக எழுதினார். அதில் ஒரு கதை, *சிவகாசி முரசு* திங்களிதழில் வெளியானது. *தாமரை*, *தீபம்*, செம்மலர் இதழ்களிலும் இவர் படைப்புகள் தொடர்ந்து வெளிவந்தன. இக் காலத்தில் அவருக்கு முறையாக எழுதப் பயிற்சியளித்தவர் 'பன்மொழிப்புலவர்' மு. கு. ஜகந்நாதராஜா ஆவார். இந்தியப் பொதுவுடைமைக் கட்சியின் (இபொக) முன்னாள் மாநிலச் செயலாளர் இரா. நல்லகண்ணு<nowiki/>வின் வாழ்க்கை வரலாற்றைக் காவியமாக எழுதும் திட்டத்திலும் இருந்தார்., *கங்கை-காவேரி* : *சிறுவர் கவிதைகள்* (1979), *மழைத் துளிகள்* (1985).  
**மருத்துவ நூல்கள்**: இயற்கை உணவும் தீரும் நோய்களும், நமக்கு நாமே நல்லதொரு மருத்துவர், *நமது மனமே* (வீடே ?) *நல்ல மருந்தகம் (*1995), இனிய வாழ்வுக்கு இயற்கை மருத்துவம்.  
**திறனாய்வு** (?) - *அழகினைப் பருகுவோம் : காதாசப்தசதி அழகுக் காட்சிகள்* (1996).
# கொ. மா. கோதண்டம்

## இலக்கியப் பணி

### நூல்கள் நாட்டுடமையாக்கம்

கொ. மா. கோதண்டம் எழுதிய நூல்கள் தமிழ்நாடு அரசால் நாட்டுடமையாக்கப்பட்டு, இவரின் மரபுரிமையாளர்களுக்கு 10 இலட்சம் ரூபாய் 5 ஏப்ரல் 2025 அன்று வழங்கப்பட்டது.
# ஆடுகளம் (திரைப்படம்)

**ஆடுகளம்** (2011) ஆம் ஆண்டு வெளிவந்த தமிழ்த் திரைப்படமாகும், வெற்றிமாறனின் இயக்கத்தில், ஜி. வி. பிரகாஷ் குமார் இசையில் வெளிவந்த இந்த திரைப்படத்தில் தனுஷ் , டாப்சி ஆகியோர் முன்னனி கதாபாத்திரங்களில் நடித்துள்ளனர். 2011ஆம் ஆண்டிற்கான தேசியத் திரைப்பட விருதுகளில் ஆடுகளத்தின் நாயகன் தனுசிற்கு சிறந்த நடிகர் விருதும், வெற்றிமாறனுக்கு சிறந்த இயக்குநர் என்று தங்கத்தாமரை விருதும், அவருக்கே சிறந்த திரைகதைக்கான விருதும் நடன இயக்குநர் தினேஷ்குமாருக்கு சிறந்த நடன இயக்குநர் விருதும் கிடைத்துள்ளது.
# ஆடுகளம் (திரைப்படம்)

## கதைச் சுருக்கம்

சேவல் சண்டையினை கதைக்கருவாக உள்ள இத்திரைப்படத்தில் சேவல் சண்டையில் ஜாம்பவனான பேட்டைக்காரனை *(ஜெய பாலன்)* அவரின் பரம போட்டியாளரான காவல்துறை அதிகாரி ரத்தினசாமி *(நரேன்)* ஒருமுறையாவது போட்டியில் வீழ்த்த வேண்டும் என்று ஆசைப்படுகிறார். பேட்டைக்காரனின் நம்பிக்கையான சிஷ்யனான கருப்பு *(தனுஷ்)* தான் மிகவும் அன்புடன் வளர்க்கும் சேவலை பந்தயத்தில் ரத்தினசாமிக்கு எதிராகக் களம் இறக்குகிறார். ஆனால் அவரின் குருவான பேட்டைக்காரனுக்கு இதில் சற்றும் உடன்பாடில்லை. அவர் அந்தச் சேவல் சண்டையிடத் தகுதியற்றது எனக் கூறி அதனை கொல்லச் சொல்கிறார். ஆனால் குருவின் எதிர்ப்பையும் மீறி களத்தில் இறங்குகிறார். எதிரணியினரின் சூழ்ச்சி ஆட்டத்தையும் மீறி வெற்றி பெற்று பரிசை வெல்கிறார். பரிசு தொகையினை தன் குரு பேட்டைக்காரனிடம் கொடுத்து வைத்திருக்கிறார். கருப்பின் காதலியான ஆங்கிலோ-இந்திய பெண் ஐரீனின் *(டாப்ஸீ)* தந்தை கருப்பிற்கு தொழில் ஏற்பாடு செய்து தருவதாக கூற, தான் பந்தயத்தில் வென்ற பரிசு தொகையைக் கேட்கிறார் கருப்பு. அப்போது பேட்டைகாரன் தன்னை வழிபறித்து பணத்தை திருடிவிட்டதாகக் கூறுகிறார். அதன் பின் நடக்கும் பரபரப்பான காட்சிகளும் திருப்பு முனைகளும்தான் கதையின் முடிவு.
# ஆடுகளம் (திரைப்படம்)

## கதாபாத்திரங்கள்

- தனுஷ் (நடிகர்) - கே. பி. கருப்பு
- கிசோர் - துரை (பின்னணிக் குரல் சமுத்திரக்கனி)
- டாப்சி பன்னு -ஐரீன் (பின்னணிக் குரல் ஆண்ட்ரியா ஜெரெமையா)
- வி. ஐ. எஸ். ஜெயபாலன் - பேட்டைக்காரன் பெரியாமி (பின்னணிக் குரல் ராதாரவி)
- ஆடுகளம் நரேன் - ரத்தினசாமி
- முருகதாஸ் ஊளை
- மீனாள் - மீனா
- சென்றாயன் - நிக்கோலஸ்
- பெரிய கருப்பு தேவர் -அயூப்
- ஜெயப்பிரகாசு - ஐரீனின் உறவினர்
- அட்டகத்தி தினேஷ் - தினேஷ்
- வேல்ராஜ் - காவல் அலுவலர் (சிறப்புத் தோற்றம்)
# ஆடுகளம் (திரைப்படம்)

## பாடல்கள்

இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார்.
# ஹொங்கொங் மாவட்டங்கள்

**ஹொங்கொங் மாவட்டங்கள்** (Districts of Hong Kong) என்பன ஹொங்கொங் ஆட்சிப்பரப்பில் அரசியல் நில எல்லைக்களாகப் பிரிக்கப்பட்டுள்ள நிலவியல் பிரிவுகளாகும். இவ்வாறு ஹொங்கொங்கில் 18 மாவட்டங்கள் உள்ளன. இந்த ஒவ்வொரு மாவட்டத்திற்கும் ஒவ்வொரு மாவட்ட சபை உள்ளது. இந்த மாவட்ட அலகுகள் பிரித்தானிய குடியேற்ற நாடாக ஹொங்கொங் இருந்த காலங்களில் 1980 களில் உருவாக்கப்பட்டவைகளாகும். இருப்பினும் இந்த மாவட்ட சபையின் நிலவியல் எல்லைகளுக்கு அமைவாக ஹொங்கொங் காவல் துறை, தீயணைப்பு படை, உடல்நலம் பேனகம், பாடசாலை போன்றன இயங்குவதில்லை என்பது குறிப்பிடத்தக்கது.
# ஹொங்கொங் மாவட்டங்கள்

## வரலாறு

உள்ள 18 மாவட்டங்கள் (இலக்கங்களில் காட்டப்பட்டுள்ளன)]]
1860 களின் சீன மொழியின் உள்ள வெவ்வேறு உற்கூறு மொழிகளை அல்லது பேச்சு வழக்கை கொண்ட மக்கள் குழுமமாக வாழ்ந்த பகுதிகள் ஒவ்வொரு பிரிவுகளாக இனங்காணப்பட்டன. இவர்கள் பெரும்பாலும் கூலித்தொழிலாளிகளாகவே இருந்தனர். இக்கூலிகளிடையேயான வணிக நடவடிக்கைகளுக்கு, வெவ்வேறு பகுதிகளில் இருந்து வந்த வணிகர்கள், தமது பொருற்களை விற்பனை செய்ய சட்டத்திற்கு புறம்பான வகையில் உற்புகுந்த வண்ணம் இருந்தனர். இது ஹொங்கொங் மற்றும் பிரித்தானியர் இடையே பல முரண்பாடுகளை தோற்றுவிக்கவும் தொடங்கின. இச்சூழ்நிலை பின்னனியில் 1870 ஆம் ஆண்டுகளில் தான் இந்த மாவட்டங்கள் வரையரை செய்தல் முக்கியத்துவம் பெறத்தொடங்கியது. இதன் காரணமாக ஐரோப்பியர்களுக்கான நில ஒதுக்கீடு செய்யும் முகமாக, முதல் சட்ட ரீதியான மாவட்டக் கட்டுப்பாட்டு நடவடிக்கை "ஐரோப்பிய மாவட்ட ஒதுக்கிட்டுச் சட்டம்" 1888 ஆம் ஆண்டு கொண்டுவரப்பட்டது.. இருப்பினும் 1982 ஆம் ஆண்டே ஹொங்கொங் மாவட்ட சபைக்கான நிர்வாக அலகுகள் உருவாக்கம் பெற்று ஒவ்வொரு மாவட்டத்திற்குமான நிர்வாகச் செயற்குழு திட்டம் நடைமுறைக்கு வந்தது. இந்த மாவட்டங்களை அல்லது மாவட்ட எல்லைகள் 1997 ஆம் ஆண்டு ஹொங்கொங்கில் ஏற்பட்ட ஆட்சியுரிமை மாற்றத்தின் பின்னர் தொடர்ந்தும் 1999 வரை தற்காலிகமாக நீடிப்பது என முடிவெடுக்கப்பட்டது. அதன் பின்னர் 2000, சனவரி 1 முதலாம் திகதி மீண்டும் அதே 18 மாவட்டங்களை அதே அலகுகளுடன் வைத்துக்கொள்ளவதென தீர்மானிக்கப்பட்டது.  
இந்த மாவட்டங்கள் தொடர்பில் 1982 ஆம் ஆண்டின் பின்னர் இரண்டு பாரிய மாற்றங்கள் ஏற்பட்டன.  
1. குவாய் சிங் மாவட்டத்தில் இருந்து சுன் வான் 1985 ஆம் பிரிக்கப்பட்டது.
1. யவ் சிம் மாவட்டம் மற்றும் மொங் கொக் மாவட்டம் என இரண்டு மாவட்டங்களாக இருந்தவை, தற்போது ஒரே மாவட்டமாக யவ் சிங் மொங் மாவட்டம் என 1994 ஆம் ஆண்டு அறிவிக்கப்பட்டது.
# ஹொங்கொங் மாவட்டங்கள்

## மேலதிக தகவல்கள்

இந்த மாவட்டங்கள் ஒவ்வொன்றினதும் மக்கள் தொகை, அவற்றின நிலப்பரப்பளவு, ஒரு சதுர கிலோ மீட்டரில் மக்கள் அடர்த்தி விகிதம், சராசரி மாத வருமானம், சாதாரண தொழிலாளியின் மாத சராசரி வருமானம் போன்ற புள்ளிவிபரங்கள் கீழே உள்ள அட்டவணையில் இடப்பட்டுள்ளன.
# ஹொங்கொங் மாவட்டங்கள்

## அட்டவணை

| **கட்டுப்பாட்டகம் முழுதும்** | '6,864,346''' | 'N/A''' | 'N/A''' | '5,750 / 11,049''' |  |
| --- | --- | --- | --- | --- | --- |
| **கடல்பரப்பு** | '3,066''' | 'N/A''' | 'N/A''' | '3,125 / 5,006''' |  |
| **முழு நிலப்பரப்பும்** | '6,861,280''' | '1080.18''' | '6,352''' | '5,753 / 11,055''' |  |
| **ஹொங்கொங் தீவு** | '1,268,112''' | '79.68''' | '15,915''' | '7,931 / 14,568''' |  |
| மையம் மற்றும் மேற்கு | align=250,064 | align=12.44 | align=20,102 | align=9,722 / 17,178 |  |
| வஞ்சாய் | align=155,196 | align=9.83 | align=15,788 | align=10,185 / 17,788 |  |
| கிழக்கு | align=587,690 | align=18.56 | align=31,664 | align=7,235 / 13,558 |  |
| தெற்கு | align=275,162 | align=38.85 | align=7,083 | align=6,563 / 12,335 |  |
| **கவுலூன்** | '2,019,533''' | '46.93''' | '43,033''' | '5,184 / 10,311''' |  |
| யவ் சிங் மொங் | align=280,548 | align=6.99 | align=40,136 | align=6,034 / 11,114 |  |
| சம் சுயி போ | align=365,540 | align=9.35 | align=39,095 | align=4,821 / 9,909 |  |
| கவுலூன் நகரம் | align=362,501 | align=10.02 | align=36,178 | align=6,897 / 13,122 |  |
| வொங் டயி சின் | align=423,521 | align=9.30 | align=45,540 | align=4,750 / 9,701 |  |
| குவுன் டொங் | align=587,423 | align=11.27 | align=52,123 | align=4,845 / 9,908 |  |
| **புதிய கட்டுப்பாட்டகம்** | '3,573,635''' | '953.48''' | '3,748''' | '5,667 / 10,860''' |  |
| குவாய் சிங் | align=523,300 | align=23.34 | align=22,421 | align=4,833 / 9,718 |  |
| சுன் மூன் | align=288,728 | align=61.71 | align=4,679 | align=6,897 / 12,860 |  |
| சுன் வான் | align=502,035 | align=82.89 | align=6,057 | align=5,172 / 9,843 |  |
| யுன் லோங் | align=534,192 | align=138.46 | align=3,858 | align=4,777 / 9,606 |  |
| வடக்கு | align=280,730 | align=136.61 | align=2,055 | align=5,161 / 10,120 |  |
| டய் போ | align=293,542 | align=136.15 | align=2,156 | align=5,806 / 10,824 |  |
| சா டின் | align=607,544 | align=68.71 | align=8,842 | align=6,232 / 11,592 |  |
| சயி குங் | align=406,442 | align=129.65 | align=3,135 | align=6,774 / 12,183 |  |
| தீவுகள் | align=137,122 | align=175.12 | align=783 | align= 5,659 / 11,595 | } |
# சோழன் நல்லுருத்திரன்

**சோழன் நல்லுருத்திரன்** சங்ககாலப் புலவர்களில் ஒருவர். இவரது பாடலாகப் புறநானூறு 190 எண்ணுள்ள ஒரே ஒரு பாடல் மட்டும் சங்கநூல் தொகுப்பில் இடம் பெற்றுள்ளது.  
கலித்தொகை முல்லைக்கலி பாடிய புலவர் நல்லுருத்திரனார். புறநானூறு 190 பாடலைப் பாடிய புலவர் சோழன் நல்லுருத்திரன்.  
உருத்திரன் என்னும் சொல் சூரியனையும், சிவபெருமானையும் குறிக்கும்.
# சோழன் நல்லுருத்திரன்

## புறம் 190 பாடல் சொல்லும் செய்தி

- துறை - பொருண்மொழிக் காஞ்சி (நன்னெறி வாழ்க்கை)
கதிர்கள் விளைந்திருக்கும் காலத்தில் எலி கதிர்களைக் கடித்துச் சென்று தன் வளையில் பதுக்கி வைத்துக்கொள்ளும். எலியைப் போன்று உள்ளத்தில் உரமில்லாத பதுக்கலாளர்ளின் நட்பு அமையாதிருப்பதாகுக.  
புலி ஒன்று காட்டுப் பன்றி ஒன்றை வீழ்த்தியது. அப் பன்றி இடப்பக்கமாக விழுந்தது. (வலப்பக்கமாக விழுந்தால்தான் உண்ணுமாம்) எனவே புலி அன்று முழுவதும் பட்டினி கிடந்து மறுநாள் வேட்டையாடிற்று. அண்யானை ஒன்றை வலப்புறமாக விழும்படி வீழ்த்தியது. இரையாக்கிக்கொண்டது. இந்தப் புலியைப் போன்ற நெஞ்சுரம் கொண்டவர்களின் நட்பு அமைவதாகுக.
# நல்லுருத்திரனார்

**நல்லுருத்திரனார்** சங்ககாலப் புலவர்களில் ஒருவர். கலித்தொகையில் முல்லைத்திணைப் பாடல்களாக அமைந்துள்ள 17 பாடல்களைப் பாடியவர். புறநானூற்றுப் பாடலைப் பாடிய சோழன் நல்லுருத்திரன் அரசனாக விளங்கிய புலவன். சோழன் நல்லுருத்திரன் காலத்தால் முந்தியவன். புலவர் நல்லுருத்திரன் சுமார் 150 ஆண்டுகளேனும் காலத்தால் பிந்தியவர்.
# நல்லுருத்திரனார்

## முல்லைக்கலி பாடல்கள் சொல்லும் செய்தி

நல்லுருத்திரனார் பாடிய இந்த 17 பாடல்களை முல்லைக்கலி எனக் கூறுவது வழக்கம். பொதுவன் முல்லைநிலத்துக் கட்டிளங்காளை. இவன் காரிகையார் வளர்த்த காளைகளை அடக்கிக் காளையை வளர்த்த கன்னியை மணக்கும் செய்தி முதல் 6 பாடல்களில் கூறப்பட்டுள்ளது. இதற்கு ஏறு தழுவல் என்று பெயர். அடுத்த 7 பாடல்கள் பெற்றோர் மணம் முடித்து வைத்தல், காஞ்சி மரத்தடியில் குரவையாடும்போது குழல் ஊது, வருகிறேன் என்று தலைவி சொல்லுதல் முதலான செய்திகளைக் குறிப்பிடுகின்றன. ஆயர் மகள் மறுமணம் செய்துகொள்ள மாட்டாளாம்.
# நல்லுருத்திரனார்

## முல்லைக்கலி யாப்பமைதி

முல்லைக்கலியின் முதல் பாடலிலேயே யாப்பு வகையில் குறள் வெண்பா, சிந்தியல் வெண்பா, நாலடி வெண்பா பஃறொடை வெண்பா ஆகியவை கையாளப்பட்டுள்ளன.
# நல்லுருத்திரனார்

## சொல்லாட்சி முதலானவை

- இந்த நூலில் அன்னை, அத்தன் என்னும் சொற்களால் தாய்தந்தையர் குறிப்பிடப்பட்டுள்ளனர்
- பெற்றோர் செய்துவைக்கும் திருமணத்துக்குப் பெயர் வதுவை *தந்தையைக் கொன்ற சண்டேசுரன் கதை முதலான புராணச் செய்திகள் இவரது பாடல்களில் வருகின்றன.
இவை இந்தப் புலவரைச் சோழன் நல்லூருத்திரனிலிருந்து வேறுபடுத்திக் காட்டுகின்றன.  
எனினும் வாய்பாட்டுப் பாடல் ஒன்று இப் புலவரைச் சோழன் நல்லுருத்திரன் என்னும் அரசனே எனக் குறிப்பிடுகிறது.
:பெருங்கடுங்கோன் பாலை, கபிலன் குறிஞ்சி
:மருதனிள நாகன் மருதம் - அருஞ்சோழன்
:நல்லுருத்திரன் முல்லை, நல்லந்துவன் நெய்தல்
:கல்வி வலார் கண்ட கலி
சு. வையாபுரிப்பிள்ளை புலவர் அகர வரிசையில் பாடல்களைத் தொகுத்த சங்க இலக்கியம் பாட்டும் தொகையும் என்னும் நூலில் சோழன் நல்லுருத்திரன் என்னும் அரச புலவனை வேறு புலவராகக் காட்டியுள்ளார்
# பிரம்மானந்தன்

**பிரம்மானந்தன்** (1946 - 2004) ஒரு மலையாள மற்றும் தமிழ்த் திரைப்படப் பாடகர். குறைவான பாடல்களையே பாடியிருக்கிறார் என்றாலும் தன்னுடைய தனித்தன்மை வாய்ந்தகுரலால் பெரும்புகழ் பெற்றவராக இருக்கிறார்.  
பிரம்மானந்தன் 1946 ல் திரிச்சூர் அருகே கடக்காவு என்ற ஊரில் பிறந்தவர். கடக்காவு சுந்தர பாகவதர் இவரது முதல் குரு. பின்னர் சென்னைக்கு வந்து டி. கெ. ஜெயராமனிடம் மரபிசை பயின்றார். அகில இந்திய வானொலி நடத்திய மெல்லிசைப் போட்டியில் சிறந்த பாடகருக்கான முதல் பரிசை 1968ல் பெற்றார். 1969ல் இவரை இசையமைப்பாளர் கெ. ராகவன் தன்னுடைய கள்ளிச்செல்லம்மா என்ற படத்தில் அறிமுகம்செய்தார்.  
கள்ளிச்செல்லம்மா படத்தில் வரும் ’மானத்தே காயலில்..’ என்ற இன்னிசைப் பாடலைப் பாடி பிரம்மானந்தன் பெரும்புகழ்பெற்றார். கனத்த குரல் கொண்ட இவர் மென்மையாகப் பாடக்கூடியவர். பிரம்மானந்தன் பாடிய பெரும்பாலான பாட்டுகள் பெரும் வெற்றி பெற்றன. அவருக்கு கெ.ராகவன், தட்சிணாமூர்த்தி, எம். கெ. அர்ஜுனன், ஏ. டி. உம்மர், ஆர். கெ. சேகர் போன்ற இசையமைப்பாளர்கள் நிறைய வாய்ப்புகளை கொடுத்தார்கள். ஆனால் அன்று மலையாள இசையுலகின் முதன்மை இசையமைப்பாளராக இருந்த தேவராஜன் மாஸ்டர் பிரம்மானந்தனை தொடர்ந்து புறக்கணித்தார். ஆகவே பிரம்மானந்தன் குறைவான பாடல்களையே பாட நேர்ந்தது. ஒருகட்டத்தில் வாய்ப்பே இல்லாது போயிற்று.  
அதற்கு பலகாரணங்கள் சொல்லப்படுகின்றன. பிரம்மானந்தன் முன்கோபமும் கர்வமும் கொண்டவர், தேவராஜனை புண்படுத்தியிருக்கலாம் என்கிறார்கள். ’மலையத்திப்பெண்ணு’ ’கன்னி நிலாவு’ என்ற இரு படங்களுக்கு இசையமைத்திருக்கிறார். கன்னிநிலாவு வெளியாகவே இல்லை. வெறும் பத்து வருடங்களே பிரம்மானந்தன் திரையுலகில் இருந்தார். எழுபதுகளின் இறுதியில் வாய்ப்புகள் இல்லாத நிலையில் குடிக்க ஆராம்பித்தார். தனிக்கச்சேரிகளில் பாடினார். பக்தி இசைத்தட்டுகள் வெளியிட்டார். ஆனால் சினிமாவால் புறக்கணிக்கப்பட்டது அவரை வருத்தம்கொள்ளச் செய்தது.  
பிரம்மானந்தன் தமிழில் பத்து படங்களுக்குமேல் பாடியிருக்கிறார். இளையராஜா அவருக்கு வாய்ப்புகள் வழங்கினார். சந்தக்கவிகள் பாடிடும் என்ற பாடல் முக்கியமானது  
குடி முதிர்ந்து பொருளிழந்து தெருவில் அலையும் நாடோடியாக ஆனார். பிரம்மானந்தனுக்கு மிக காலம் தாழ்த்தி 2003ல் கேரள சங்கீத நாடக அக்காதமி விருது கொடுக்கப்பட்டது. அவர் மனமுடைந்த நிலையில் இருந்த காலம் அது. வேறெந்த விருதும் அளிக்கப்படவில்லை. 2004, ஆகஸ்ட் பத்தாம்தேதில் தன்னுடைய 58 ஆவது வயதில் பிரம்மானந்தன் மறைந்தார். திரிச்சூடிரில் அவரது சொந்த கிராமத்தில் சிதையேற்றப்பட்டார்
# பிரம்மானந்தன்

## பாடல்கள்

- மானத்தே காயலில்
- தாரக ரூபிணீ
- தாமரப்பூ நாணிச்சு
- நீல நிஸீதினீ  
சந்தக்கவிகள் [தமிழ்]
# திரிவிக்ரமன் தம்பி

முனைவர் **திரிவிக்ரமன் தம்பி** (1926-2008) கேரள நாட்டுப்புறவியல் ஆய்வாளர். நாட்டுப்புறவியலை அடிப்படையாகக் கொண்டு கேரள வரலாற்றை எழுதியவர்.  
திரிவிக்ரமன் தம்பி கன்னியாகுமரி மாவட்டத்தில் இரணியல் என்ற ஊரில் பிறந்தார். மலையாள இலக்கியத்தில் முனைவர் பட்டம் பெற்றபின் திருவனந்தபுரம் கலைக்கல்லூரியில் பேராசிரியராக இருந்தார். குமரிமாவட்ட ஊர்ப்பெயர்கள் என்ற இவரது முனைவர்பட்ட ஆய்வு முக்கியமானது. அதன்பின் குமரிமாவட்ட நாட்டாரியல் ஆய்வில் நுழைந்தார்.  
தெக்கன்பாட்டுகள் ஒரு ஆய்வு என்ற நூல் புகழ்பெற்றது. குமரிமாவட்டத்தின் வாய்மொழி வரலாற்றை மலையாளத்தில் விரிவாகப் பதிவுசெய்திருக்கிறார். வில்லுப்பாட்டுகளை பதிப்பித்தார். 2008ல் நாகர்கோயில் பார்வதிபுரத்தில் தன் 82 ஆவது வயதில் காலமானார்.
# எம். கோவிந்தன்

**எம். கோவிந்தன்** (1919-1989) ஒரு மலையாள எழுத்தாளர் மற்றும் சிந்தனையாளர்களில் ஒருவர். தமிழிலும் மலையாளத்திலும் ஏராளமான சிந்தனையாளர்கள் மேல் ஆழமான செல்வாக்கு செலுத்தியவர். கவிதை, கட்டுரைகள், அரசியல், சினிமா என பல துறைகளில் பங்களிப்பாற்றியிருக்கிறார்
# எம். கோவிந்தன்

## வாழ்க்கை வரலாறு

திரிச்சூர் அருகே பொன்னானி என்ற ஊரில் 1919 ல் பிறந்தார். இந்திய விடுதலைப் போராட்டத்தில் ஈடுபட்டமையால்முறையான கல்வி பயிலவில்லை. கம்யூனிஸ்டுக் கட்சியின் ஆரம்பநாட்களில் அதில் தீவிரமாக ஈடுபட்ட கோவிந்தன் அதன் பின்னர் அதில் இருந்து விலகி எம். என். ராயின் ராடிக்கல் ஹ்யூமனிஸ்ட் கட்சியின் பொறுப்பில் இருந்தார். சென்னை அரசு ஊழியராக 14 வருடம் பணியாற்றினார். எம். என். ராயின் சிந்தனைகளில் தீவிரமான ஈடுபாடுகொண்டவராக இருந்தார்.  
சென்னையில் ஹாரீஸ் ரோட்டில் இருந்த இவரது இல்லம் எழுத்தாளர்கள் மற்றும் கலைஞர்கள் கூடும் இடமாக இருந்தது. தமிழில் கி. ஆ. சச்சிதானந்தம், சுந்தர ராமசாமி போன்றவர்கள் இவரிடம் நெருக்கமானவர்களாக இருந்தனர். மலையாளத்தில் எம். கங்காதரன், ஆற்றூர் ரவிவர்மா, பி. கே. பாலகிருஷ்ணன், ஆனந்த், சச்சிதானந்தன், ஓ. வி. விஜயன் போன்றவர்களை இவரது மாணவர்களாகக் கருதபடுகிறார்கள்.  
கோவிந்தன் ”நவச்க்தி”, ”கோபுரம்” ஆகிய சிற்றிதழ்களை நடத்தினார். ”சமீக்ஷா” என்ற சிற்றிதழை 1967 முதல் சென்னையில் இருந்து கொண்டு மலையாளத்தில் வெளியிட்டார். அதில் நல்ல தமிழ் சிறுகதைகளை வெளியிட்டார். மலையாளத்தின் புதிய அலை இலக்கியம் இந்த இதழில் உருவானதுதான்.  
1989 தன் மனைவியின் சொந்த ஊரான குருவாயூரில் மறைந்தார். இவருக்கு ஒரே மகன். மானவேந்திரநாத். இவர் ஒரு நாடக நடிகர். எம். கோவிந்தன் நினைவாக கேரளமாநிலம் காசர்கோடு மாவட்டத்தில் ஒரு கேரள கலைக்கிராமம் உருவாக்கப்பட்டுள்ளது. நாட்டுப்புறக்கலைகளுக்கான அமைப்பு இது. திரிச்சூரில் எம்.கோவிந்தன் நினைவுப்பேருரை வருடம் தோறும் நிகழ்த்தப்படுகிறது.
# எம். கோவிந்தன்

## படைப்புகள்

- கோவிந்தனின் கவிதைகள்
- கோவிந்தனின் கட்டுரைகள்
- நோக்குகுத்தி [நீள்கவிதை]
- சர்ப்பம் [கவிதைகள் ]
- நோக்குகுத்தி [திரைப்படம். இயக்கம் மங்கட ரவி வர்மா]
# அசோக டி சில்வா

**எல்லாவல கங்கனம்கே அசோக ரஞ்சித் டி சில்வா** (*Ellawalakankanamge Asoka Ranjit De Silva*, பிறப்பு: மார்ச் 28, 1956, களுத்துறை, இலங்கை) ஒரு முன்னாள் இலங்கைத் துடுப்பாட்டக்காரரும் பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஒரு நடுவரும் ஆவார்.
# நடமாடும் பள்ளிகள்

**நடமாடும் பள்ளிகள்** (Mobile schools) எனும் புதுமை கருத்து பிரடரிக் ஜே. மக்டோனால்ட் (Frederick J. McDonald) எனும் ஸ்டான்ஃபோர்ட் பல்கலைக்கழக பேராசிரியரால் அறிமுகப்படுத்தப்பட்டது. "சமூக சூழலில் பட்டறிவை பெறுவதே உண்மையான கல்வி" என்ற கருத்தே இப்பள்ளிகள் தோன்ற காரணமாய் அமைந்தது. இப்பள்ளிகளில் வகுப்பறையைவிட்டு மாணவரை வெளியே அழைத்துச்சென்று சமூக நடவடிக்கைகளை கண்ணுறவும், அதில் பங்கேற்கவும்,பாடம் தொடர்புடைய களங்களுக்குச் சென்று நேரடி அனுபவங்களை பெறவும் வாய்பளிக்கப்படுகிறது.
# நடமாடும் பள்ளிகள்

## இந்தியாவில் நடமாடும் பள்ளிகள்

இந்தியாவிலுள்ள நடமாடும் பள்ளிகள் மக்டோனால்ட் பள்ளிகளிலிருந்து மாறுபட்ட நோக்கங்களை கொண்டுள்ளன. "பள்ளியை நோக்கி குழந்தை" என்ற நிலையை மாற்றி "குழந்தையை நோக்கி பள்ளி" என்ற புதுமை கருத்தினை உயிர்பெறச்செய்துள்ளன. இப்பள்ளிகளை முதன்முதலாக யுனிசெஃப் நிறுவனம் இந்தியாவிலுள்ள தெருவோர குழந்தைகளின் கல்வி மேம்பாட்டிற்காக மத்தியபிரதேசத்தின் சில நகரங்களில் அறிமுகப்படுத்தியது.இப்பள்ளிகள் கரும்பலகை மற்றும் கற்பித்தல் பொறுட்களடங்கிய வாகனம் (Bus or Van)மற்றும் வகுப்பறைகளாக தடுக்கப்பட்ட வாகனம் போன்ற வளங்களை கொண்டுள்ளன. இவை மாலை நேரங்களில் தெருவோர குழந்தைகள் அதிகம் வசிக்கும் இடங்களுக்குச் சென்று கல்வியளிக்கின்றன. அனைவருக்கும் கல்வி இயக்கம் (SSA) நாடெங்கிலும் நடமாடும் முகாம்களை நடத்தி தெருவோர குழந்தைகளுக்கு கல்வியளிக்க முயல்கிறது.தற்போது மும்பை, பெங்களூரு போன்ற நகரங்களில் சில அரசுசாரா தொண்டுநிறுவனங்கள் இப்பள்ளிகளை சிறப்பாக நடத்திவருகின்றன.
# விவியன் ரிச்சர்ட்ஸ்

**சர் ஐசக் விவியன் அலெக்சாண்டர் ரிச்சர்ட்ஸ்** (**Sir Isaac Vivian Alexander Richards)** (பி. சென்.ஜான்ஸ் ஆண்டீகா, மார்ச் 7 1952) ஒரு முன்னாள் மேற்கிந்தியத் தீவுகள் துடுப்பாட்ட வீரர்.அவரது இரண்டாவது பெயரான **விவியன்** அல்லது இன்னும் பரவலாக **விவ்** அல்லது **கிங் விவ்** என்று அறியப்பட்டார். துடுப்பாட்ட வரலாற்றில் தற்போது வரை உள்ள மிகச் சிறந்த மட்டையாளர்கள் ஒருவராகக் கருதப்படுகிறார். இந்த நூற்றாண்டின் தலைசிறந்த ஐந்து துடுப்பாட்ட வீரர்களில் , டான் பிராட்மன், சோபர்ஸ், ஜாக் ஹாப்ஸ், மற்றும் ஷேன் வோர்ன் ஆகியாருடன் ஒருவராக 2000ஆம் ஆண்டு 100 வல்லுனர்கள் அடங்கியக்குழு ஒன்று வாக்களித்தது.  
பெப்ரவரி 2002 ஆம் ஆண்டு விசுடனால் எக்காலத்திலும் சிறந்த ஒருநாள் பன்னாட்டுத் துடுப்பாட்டம் ஆடியதாக தேர்ந்தெடுக்கப்பட்டார். அதே ஆண்டு திசம்பரில், விசுடன் துடுப்பாட்டாளர்களின் நாட்குறிப்பு அவரை சிறந்த ஒருநாள் துடுப்பாட்ட வீரராக மட்டுமன்றி தேர்வுத் துடுப்பாட்டத்திலும் டான் பிராட்மன் மற்றும் சச்சின் டெண்டுல்கர் இவர்களை அடுத்து மூன்றாவது சிறந்த மட்டையாளராக தெரிவு செய்தது. ஒருநாள் பன்னாட்டுத் துடுப்பாட்டப் போட்டிகளில் இருபது முறை ஆட்ட நாயகன் விருதைப் பெற்ற முதல் துடுப்பாட்ட வீரர் ஆவார்.  
ஒட்டுமொத்தமாக 121 தேர்வுத் துடுப்பாட்டங்களில் 8,540 ஓட்டங்கள் பெற்றுள்ளார்.இவரின் தேர்வுத் துடுப்பாட்ட சராசரி 50.23 ஆகும். இவற்றில் 24 நூறுகள் (துடுப்பாட்டம்) அடங்கும். துடுப்பாட்ட அணித்தலைவராக விளையாடிய 50 போட்டிகளில் 24 இல் வெற்றி பெற்று 8 போட்டிகளில் மட்டுமே தோற்றுள்ளார். இவர் முதல் தர துடுப்பாட்டப் போட்டிகளில் 36,000 ஓட்டங்களுக்கு அதிகமாகவும், ஒருநாள் பன்னாட்டுத் துடுப்பாட்டங்களில் சுமார் 7,000 ஓட்டங்களும் பெற்றுள்ளார். தற்போது ரிச்சர்ட்ஸ் அவ்வப்போது துடுப்பாட்ட விளக்கவுரையாளராகவும், அணியை வழிகாட்டுபவராகவும் உள்ளார்.
# விவியன் ரிச்சர்ட்ஸ்

## ஆரம்பகால வாழ்க்கை

மார்ச் 7, 1952 இல் சென் ஜோன்ஸ், அன்டிகுவாவும் பர்புடாவில் பிறந்தார். இவரின் பெற்றோர் மால்கம் மற்றும் கிரேடல் ரிச்சர்ட்ஸ் ஆவர். இவர் புனித ஜான் ஆண்கள் பள்ளியிலும் ஆண்டிகுவா கிராமர் (இலக்கணப்) பள்ளியில் உதவித்தொகையுடன் பயின்றார்.  
தனது இளம்வயது முதலே துடுப்பாட்டம் விளையாடி வருகிறார். இவரின் தம்பி மெர்வின் ரிச்சர்ட்ஸ் மற்றும் டொனால்டு ஆகியோரும் ஆண்டிகுவா அணிக்காக விளையாடினர். அவர்கள்தான் ரிச்சர்ட்சை துடுப்பாட்டப் போட்டிகளில் விளையாட ஊக்கப்படுத்தினர். துவக்கத்தில் ரிச்சர்ட்ஸ் தனது ஆரம்பகாலங்களில் தனது தந்தை பட் எவான்சன் மற்றும் ஆண்டிகுவா அணித் தலைவராக இருந்த தனது அண்டை வீட்டாரரருடன் பயிற்சி செய்து வந்தார்.
# விவியன் ரிச்சர்ட்ஸ்

## துடுப்பாட்ட வாழ்க்கை

ஜனவரி, 1972 இல் முதல்தர போட்டிகளில் ரிச்ச்ர்ட்ஸ் தனது 19 வயதில் விளையாடினார். தனது 22 வயதில் அன்டிகுவா பர்புடா , லீவர்ட் ஐலாண்ட்ஸ் அணிக்காக விளையாடினார். 1973 இல் இவரின் திறமையை சாமர்செட் துடுப்பாட்ட துணை அவைத்தலைவராக இருந்த லென் கிரீட் கண்டறிந்தார்.
# விவியன் ரிச்சர்ட்ஸ்

## தேர்வுத் துடுப்பாட்டம்

ரிச்ச்ட்ஸ் 1974 இல் இந்தியத் துடுப்பாட்ட அணிக்கு எதிராக பெங்களூரில் நடைபெற்ற போட்டியில் முதன்முறையாக விளையாடினார். அந்தத் தொடரின் இரண்டாவது போட்டியில் 192 ஓட்டங்கள் எடுத்தார். அதிலிருந்து மேற்கு இந்தியத் தீவுகளின் சிறந்த துவக்க வீரராக அறியப்படுகிறார்.  
1976 ஆம் ஆன்டில் 11 போட்டிகளில் விளையாடினார். அதில் மொத்தம் 1710 ஓட்டங்கள் எடுத்தார். அதில் 7 நூறு (துடுப்பாட்டம்) அடங்கும் . இந்தத் தொடரில் இவரின் சராசரி 90.00 ஆகும். இதன் இரண்டாவது போட்டியில் காளக்காய்ச்சல் காரணமாக விளையாடவில்லை. பின் ஓவலில் நடைபெற்ற போட்டியில் 291 ஓட்டங்கள் பெற்றார். ஒரு ஆண்டுக் கால காலத்தில் ஒரு துடுப்பாட்ட வீர்ர் எடுத்த அதிகபட்ச ஓட்டங்கள் எனும் இவரின் சாதனை 30 ஆண்டுகாலங்கள் எவராலும் முறியடிக்கப்படவில்லை. பின் பாக்கித்தான் துடுப்பாட்ட அணியின் முகம்மது யூசுப் நவம்பர் 30, 2006 இல் இந்தச் சாதனையை முறியடித்தார்.
# விவியன் ரிச்சர்ட்ஸ்

## சர்வதேச சாதனை

- தேர்வுத் துடுப்பாட்டப் போட்டிகளில் அதிவேக சதம் (56 பந்துகளில் சதம்) எடுத்தவர் எனும் சாதனையைப் படைத்தார். இச்சாதனையை இவர் 1986 ஆம் ஆண்டு இங்கிலாந்துக்கு எதிரான போட்டியில் செய்தார்.. 2014 ஆம் ஆண்டு இச்சாதனை மிஸ்பா-உல்-ஹக்ஆல் சமன் செய்யப்பட்டது. 2016 இல் பிரண்டன் மெக்கல்லம் சமன் செய்தார்.
- தேர்வுத் துடுப்பாட்டத்தில் நேர அடிப்படையில் 6வது அதிவேக சதம்.[81 நிமிடங்களில்)
- தேர்வுத் துடுப்பாட்டத்தில் 1986 இல் மட்டை சராசரி 150 க்கும் அதிகமாக வைத்து நூறு (துடுப்பாட்டம்) எடுத்தவர் எனும் சாதனையைப் படைத்தார்.
- ஒருநாள் பன்னாட்டுத் துடுப்பாட்டப் போட்டிகளில் அதிவேகமாக 1,000 ஓட்டங்களைக் கடந்த முதல் வீரர் எனும் சாதனையைப் படைத்தார். இவர் 21 போட்டிகளில் இந்தச் சாதனையைப் படைத்தார். பின் இந்தச் சாதனையானது கெவின் பீட்டர்சன், பாபர் அசாம், ஜொனாதன் ட்ரொட், குவின்டன் டி கொக் ஆகியோர்களால் சமன் செய்யப்பட்டது.
- ஒருநாள் பன்னாட்டுத் துடுப்பாட்டத்தில் நான்காவது வீரராக களம் இறங்கி அதிகபட்ச ஓட்டங்கள் எடுத்தவர் எனும் சாதனையைப் படைத்தார். (189*)
# பறை (சொல்விளக்கம்)

**பறை** எனும் சொல் ஒரு தூய தமிழ் சொல்லாகும். இச்சொல் பறை எனும் பெயரில் ஒரு இசைக் கருவிக்கான பெயர்ச்சொல்லாக பயன்பட்டாலும், வினைச்சொல்லின் பயன்பாடுகளும் உள்ளன. குறிப்பாக இச்சொல்லினதும், இச்சொல் தொடர்பான சொற்பயன்பாடுகளும் யாழ்ப்பாணத் தமிழர் பேச்சு வழக்கில் இன்றும் உள்ளனவைகளாகும்.
# பறை (சொல்விளக்கம்)

## வினைப் பயன்பாடுகள்

- பறை = சொல்
- பறைதல் = சொல்லுதல்
- பறைஞ்சன் = சொன்னேன்
- பறைஞ்சவன் = சொன்னவன் (சொன்னான்)
- பறையாதே = சொல்லாதே , பேசாதே
- பறையிறான் = சொல்கிறான்
- பொய் பறையாதே = பொய் சொல்லாதே
- அவன் என்ன பறஞ்சவன்? = அவன் என்ன சொன்னான்?
- அவனிட்ட பறையாதே = அவனிடம் சொல்லாதே  
இவ்வாறு **பறை** எனும் வேர்ச்சொல்லுடன் தொடர்புடைய பலசொற்கள் அல்லது பலச்சொல்லாடகள் உள்ளன. அவை இன்றும் யாழப்பாணத்தவர் பேச்சு வழக்கில் அழியாமல் இருப்பது யாழ்ப்பாணப் பேச்சு தமிழின் தனிச் சிறப்பாகும். தமிழுடன் நெருங்கிய மரபுத் தொடர்பு கொண்ட கிளைமொழியான மலையாளத்திலும் இச்சொல் புழக்கத்தில் உள்ளது.
# பறை (சொல்விளக்கம்)

## வரலாறு

பழங்காலத் தமிழர் வாழ்வியலில் செய்தியூடகம் என்று ஒன்று இல்லாத காலகட்டத்தில், ஒரு நாட்டில் நடக்கும் நிகழ்வுகளை, அறிவித்தல்களை, அரசக் கட்டளைகளை ஊர் ஊராகச் சென்று **சொல்லுதல்** "பறைதல்" என்றும், அவ்வாறு ஊர் ஊராகச் சென்று **சொல்பவர்** "பறையர்" என்பதும் காரணப்பெயர்களாகும். காலப்போக்கில் தமிழர் வாழ்வியலின் சாதிய வேறுபாடுகளின் அடிப்படையில் பறை, பறையர் எனும் தூயத் தமிழ் சொற்கள் **தொழில்** நிலையை குறிக்கும் பெயராக மாற்றம் பெற்றுள்ளன.  
அதேவேளை ஊரூராகச் சென்று செய்திகள், அறிவித்தல்கள், அரச மற்றும் நிர்வாகக் கட்டளைகள் போன்றவற்றை பறைபவர் (சொல்பவர்), தற்போதைய தற்கால ஒலிப்பெருக்கி போன்ற சாதனங்கள் இல்லாத நிலையில் உரத்த குரலில் சத்தமிட்டே பறைய வேண்டியக் கட்டாயச் சூழல் இருந்திருக்கும் என்பதை இன்றையச் சூழ்நிலையில் எளிதாகப் புரிந்துகொள்ளலாம். அத்துடன் உரத்தக் குரலில் சத்தமாகப் பறைபவர் மக்களின் கவனத்தை ஈர்ப்பதற்காக ஒரு கருவியின் துணைக்கொண்டு, அதனை ஓங்கி அடித்து ஒலியெழுப்பி, தான் கொண்டு வந்த செய்தியை, அல்லது அறிவித்தலை மக்களுக்குப் பறைவார்.  
இதனால் காலப்போக்கில் "பறை" எனும் வினைச்சொல், பறையும் பொழுதும் மக்களை ஈர்ப்பதற்கு பயன்படுத்திய ஒலியெழுப்பிய கருவிக்கான பெயர் சொல்லாக நிலைத்துவிட்டது. அத்துடன் தற்போதைய தற்கால ஒலிப்பெருக்கி போன்ற சாதனங்கள் இல்லாத நிலையில், உரத்தக் குரலில் சத்தமிடுவதால் அல்லது சத்தமிட்டு பறையும் தொழிலை கொண்டிருப்பவர் என்பதால், பறைபவர் ஏனைய தமிழ் சமுதாயக் கட்டமைப்பின் கீழ் ஒரு தரக்குறைவான தொழில் நிலையாகத் தோற்றம் பெற்றது எனலாம்.
# பறை (சொல்விளக்கம்)

## இசைக்கருவி

இந்த பறை எனும் சொல் ஒரு இசைக்கருவிக்கான பெயராகவும், ஒரு சாதிய பெயராகவும் மட்டுமே பெரும்பாலும் நிலைத்துவிட்டன. குறிப்பாக தென்னிந்தியாவில்.
# பறை (சொல்விளக்கம்)

## பிற பயன்பாடுகள் -காரணம்

ஒரு செய்தியை அல்லது ஒரு தகவலை ஒருவரிடம் சொன்னால், அவர் அதனை (இரகசியமாகப் பேணாமல்) எல்லா இடங்களிலும் சொல்லித் திரிபவரானால், அவரை "பறை", "பறையன்", "பறையன் போன்று" எனும் அடைமொழிகளுடன் பேசுவதும் மேற்குறித்த **பறை** எனும் வினைச்சொல்லின் பயன்பாட்டின் பின்னனியே அடிப்படைக் காரணங்களாகும்.
# பறை (சொல்விளக்கம்)

## இலங்கை சிங்களவர் மத்தியில்

இச்சொல்லின் பயன்பாடு இலங்கை சிங்களவர் மத்தியில் சாதியப் பெயராகவும், இரகசியம் பேணாதவரை இடித்துரைக்கும் சொல்லாகவும் பயன்படுகிறது.  
சில தமிழ் சிங்கள பயன்பாடுகள்  
| தமிழ் | சிங்களம் |
| --- | --- |
| பறையன் | பறையா |
| பறையர் | பறையோ |
| பறையன் போன்று | பறையா வகே |
| பறை + | பறை + |  
இவ்வாறு இன்றைய தமிழர் மத்தியில் தற்போது பயன்படும் இச்சொல்லின் பெயர்ச்சொல் பயன்பாடுகள் அனைத்தும், இலங்கை, சிங்களவர் மத்தியில் பயன்பாட்டில் உள்ளன. குறிப்பாக தமிழர் பயன்பாட்டில் காணப்படும் **பறை +** தொடர்பான அத்தனை இழிச்சொல் பயன்பாடுகளும் அதே பொருளில் அவர்கள் பயன்பாட்டிலும் உள்ளன.  
இங்கே "வகே" எனும் சொல்லும், தமிழரின் பேச்சு வழக்கில் புழங்கும் "வகை" எனும் சொல்லுடன் தொடர்புடையது.
# பறை (சொல்விளக்கம்)

## சிங்கள மருவல் பயன்பாடுகள்

அதேவேளை "பறை" எனும் இசைக்கருவியின் பெயர் "பெறை" அல்லது "பெற" என்று மருவி (பறை > பெறை) வழங்கப்படுகிறது. சாதியர் பெயரான "பறையர்" எனும் தமிழ் சொல், சிங்களத்தில் "பெறவா" என்றும் அழைக்கப்படுகின்றது. அத்துடன் இந்த "பெறை" இசைக்கருவியை அடிப்பவர்களை "பெறக்காரயா" என்று அழைப்பர்.  
| தமிழ் | சிங்களம் |
| --- | --- |
| பறை > | பறை > பெறை, பெற |
| பறையர் | பறையோ > பெறவா |
| பறை அடிப்பவர் | பெறக்காரயா |  
தமிழ் பேச்சு வழக்கில் உள்ள சொற்கள் சிங்களப் பேச்சு வழக்கில் மருவி பயன்படுபவைகளில் இந்த "பறை" எனும் சொல்லும் அதனுடன் தொடர்புடையச் சொற்களும் அடங்கும். அத்துடன் சிங்களப் பேச்சு வழக்கில் "பெறக்காரயா" என்பதில் உள்ள "காரயா" எனும் பின்னொட்டும் தமிழர் வழக்கில் உள்ள "காரன்" எனும் பின்னொட்டு முறைமையின் மருவலே ஆகும்.  
| தமிழ் | பேச்சு தமிழ் | பேச்சு சிங்களம் |  |
| --- | --- | --- | --- |
| மனிதன் | + காரன் | + காரையா |  |
| கடலை விற்பவர் | கடலைக்காரன்/கடலக்காரன் | கடலக்காரயா |  |
| கடை உரிமையாளர் | கடைக்காரன்/கடக்காரன் | கடக்காரயா/கடேக்காரயா |  |
| தேங்காய் விற்பவர் | தேங்காய்காரன் | பொல்காரயா |  |
| பொய் பேசுபவர் | பொய்காரன் | பொறுகாரயா | } |  
இவ்வாறான பயன்பாட்டின் போது அநேகமான முதல் சொல் வேறுபட்டிருந்தாலும் பின்னொட்டு முறை தமிழில் மருவலாகவே உள்ளன.
# திரு

**திரு** என்பது ஒரு தமிழ்ச் சொல்லாகும். இச்சொல் ஒருவரைச் சிறப்பிப்பதற்கு முன்னொட்டாகப் பயன்படுத்தப்படுகிறது. திரு என்ற சொல் தமிழர் பேச்சு வழக்கிலும், எழுத்து வழக்கிலும் பரவலாகப் பயன்படுகிறது.
# திரு

## தமிழ்நாட்டில் பொதுப் பயன்பாட்டில்

சென்னையில் 1937 ஆம் ஆண்டு காங்கிரசு ஆட்சி அமைந்தபோது, அரசின் அஞ்சல்களில் அனைவருக்கும் ’ஸ்ரீ’ எனும் அடைமொழிச் சொல்லைப் பயன்படுத்தக் கூறி ஆணை இட்டது. இது எதிர்ப்பை ஏற்படுத்தியது.1940 ஆம் ஆண்டு ஆகஸ்டு மாதம் நான்காம் நாள் திருவாரூரில் பெரியார் ஈ.வெ.ராமசாமி தலைமையில் நடைபெற்ற நீதிக்கட்சியின் 16ஆவது மாகாண மாநாடு ’ஸ்ரீ’ எனும் வார்த்தைக்குப் பதில் தமிழின் ’திரு’ எனும் தமிழ் வார்த்தையையே பயன்படுத்தப்பட வேண்டும் என்று அரசாங்கத்தை வேண்டிக்கொண்டது.
# திரு

## உயர் திரு

ஒருவரைக் கூடுதல் சிறப்புடன் அழைப்பதற்கு அல்லது எழுதுவதற்கு **உயர் திரு** எனும் சொல் பயன்படுத்தப்படுகிறது.
# திரு

## சிங்களத் திரு

தமிழர் பயன்பாட்டில் உள்ள "திரு" எனும் சொல்லுக்கு நிகரான ஒரு சொல்லாக, சிங்களத்தில் பயன்படுத்தப்படும் சொல் **க'ரு** (Garu) என்பதாகும். இச்சொல்லைக் கூடுதல் சிறப்புடன் ஒருவரை அழைக்க அல்லது எழுதிட **அதி'கரு** என்று பயன்படுத்துகின்றனர்.
# விக்கிப்பீடியா:முதற்பக்கக் கட்டுரைகள்/சனவரி 16, 2011

**ஒன்றிய வாழ்வு** (*Symbiosis*) எனப்படுவது இரு வேறுபட்ட உயிரியல் இனங்களிடையே காணப்படும் இடைவினையினால், அவ்வினங்களின் உறுப்பினராகவுள்ள உயிரினங்கள், நெருக்கமாகவும், நீண்ட காலத்துக்கும் இணைந்து வாழும் முறையாகும். 1877 இல் பெனெட் என்பவர் பாசி-காளான்களிடையே காணப்பட்ட தொடர்பை விளக்க இந்தப் பதத்தைப் பயன்படுத்தினார். ஒன்றிய வாழ்வு என்ற பதமானது மிகவும் பரந்த உயிரியல் இடைவினைகளை விளக்கப் பயன்படுத்தப்படுகின்றது. இயற்கையில் இந்த ஒன்றிய வாழ்வானது அண்டி வாழ்தல், இணைவாழ்வு அல்லது சமபங்கித்துவம், ஒட்டுண்ணி வாழ்வு எனப் பகுக்கப்படுகின்றது. சில ஒன்றிய வாழ் உயிரினங்களில் அப்படியான வாழ்வு இன்றியமையாததாக இருக்கின்றது. அவ்விரு உயிரினங்களும் தமது வாழ்வுக்கு ஒன்றில் ஒன்று தங்கியிருப்பவையாக, ஒன்றுக்கொன்று வாழ்வாதாரமாக இருக்க வேண்டிய கட்டாயத்தைக் கொண்டிருக்கின்றன. சில பாசி காளான்கள் தனித்தனியாக இருப்பின் வாழும் திறனற்றவையாக இருக்கின்றன. வேறு சில உயிரினங்கள் அமையத்திற்கேற்றபடி ஒன்றிய வாழ்வை மேற்கொண்டு, மாற்றுச் சூழலில் தனித்தியங்கும் பண்பையும் கொண்டிருக்கின்றன. *மேலும்..*
---  
திவான் பகதூர் சர் **ஆற்காடு ராமசாமி முதலியார்** (1887–1976) ஒரு இந்திய வழக்கறிஞரும், அரசியல்வாதியும், ராசதந்திரியும் ஆவார். இவர் நீதிக்கட்சியின் மூத்த தலைவர்களுள் ஒருவர். இந்திய விடுதலைக்கு முன்னும் பின்னும் இந்திய அரசாங்கத்தில் நிர்வாகம் மற்றும் ஆட்சி சார்ந்த பல பதவிகளை வகித்தவர். ராமசாமி முதலியார், நீதிக்கட்சி ஆரம்பிக்கப்பட்ட காலத்திலிருந்தே (1917) கட்சியில் இருந்தவர். நீதிக்கட்சியின் பொதுச்செயலாளராகப் பொறுப்பு வகித்தார். 1918 இல் ராமசாமி முதலியார், டாக்டர் டி. எம். நாயர், கூர்ம வெங்கட ரெட்டி நாயுடு மூவரடங்கிய குழு ஒன்று இங்கிலாந்து சென்று நீதிக்கட்சி சார்பில் வகுப்புவாரியான பிரதிநிதித்துவத்தை வலியுறுத்தி அதற்கான சான்றுகளைப் பிரித்தானிய நாடாளுமன்றச் சீர்திருத்தச் செயற்குழு முன் சமர்ப்பித்தது. இவர் நீதிக்கட்சியில் படிப்படியாக முன்னேறி அக்கட்சியின் மூளையென்று கருதப்படும் அளவுக்கு உயர்ந்தார். இந்தியாவில் வெவ்வேறு பகுதிகளிலும் உள்ள பிராமணரல்லாதோரை ஒன்றிணைக்கவும் அவர்களது மாநாடுகளை நடத்தவும் முயற்சிகள் மேற்கொண்டார். இவர் ஒரு சிறந்த பேச்சாளர். இவரது பேச்சுக்கள் ஊக்கமிக்கவையாக அமைந்திருந்தன. *மேலும்..*
# டோட்டலைசு நடவடிக்கை

**டோட்டலைசு நடவடிக்கை** (டோட்டலைஸ் நடவடிக்கை, *Operation Totalize*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். கான் சண்டையில் கைப்பற்றப்படாத கான் பகுதிகளைக் கைப்பற்ற இந்நடவடிக்கை மேற்கொள்ளப்பட்டது.  
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாடு படையெடுப்பு ஜூன் 6, 1944ல் நார்மாண்டியில் தொடங்கியது. நார்மாண்டியின் கான் நகரைக் கைப்பற்ற இரு மாதங்கள் கடும் சண்டை நடந்தது. எனினும் நேச நாட்டுப் படைகளால் கான் நகரை முழுவதும் கைப்பற்ற முடியவில்லை. வெர்ரியர் முகடும் அதன் சுற்றுப்புறப்பகுதிகளும் ஜெர்மானியர் வசமிருந்தன. ஜூலை மாத இறுதியில் நார்மாண்டிப் போர்முனையின் மற்றொரு பகுதியிலிருந்து அமெரிக்கப் படைகள் உடைத்து வெளியேறி பிரான்சின் உட்பகுதிக்கு முன்னேறத் தொடங்கின. இதனால் கான் பகுதியில் நிறுத்தப்பட்டிருந்த ஜெர்மானியப் படைப்பிரிவுகள் அமெரிக்க முன்னேற்றத்தைத் தடுக்க அனுப்பப்பட்டன. ஜெர்மானியப் படைபலம் குறைந்ததால் மீண்டும் வெர்ரியர் முகட்டைக் கைப்பற்ற நேச நாட்டுப் படைகள் முயன்றன.  
இத்தாக்குதல் புதிதாக உருவாக்கப்பட்டிருந்த கனடிய 1வது ஆர்மியினால் மேற்கொள்ளப்பட்டது. கான் நகரின் தெற்குப் பகுதியில் ஜெர்மானியப் படை நிலைகளை ஊடுருவி, தெற்கு நோக்கி முன்னேறி ஃபலேசு நகரின் வடக்கிலுள்ள மேட்டுப் பகுதியைக் கைப்பற்றுவது இத்தாக்குதலின் நோக்கு. ஆகஸ்ட் 8ம் தேதி கனடியப் படைப்பிரிவுகள் தங்கள் தாக்குதலைத் தொடங்கின. ஆரம்பத்தில் எளிதாக ஜெர்மானியப் படைகளை முறியடித்து முன்னேறி பல முக்கிய படைநிலைகளைக் கைப்பற்றின. ஆனால் தொடர்ந்து தாக்குதல் நடத்த வேண்டிய கவச டிவிசன்கள் அனுபவமின்மையால் தயங்கி நின்று விட்டன. மேலும் ஜெர்மானிய எதிர்த்தாக்குதல்கள் அதிகரித்ததால் கனடியப் படைகளின் முன்னேற்றம் ஃபலேசு நகருக்கு 11கிமீ வடக்கே நின்று போனது. இந்த நடவடிக்கை இத்துடன் நிறுத்திக்கொள்ளப்பட்டு, எஞ்சிய இலக்குகளைக் கைப்பற்ற டிராக்டபிள் நடவடிக்கை மேற்கொள்ளப்பட்டது.
# 1962 இந்தியப் பொதுத் தேர்தல்

இந்தியக் குடியரசின் மூன்றாம் **நாடாளுமன்றத் தேர்தல் 1962** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு மூன்றாவது மக்களவை கட்டமைக்கப்பட்டது. ஆட்சியிலிருந்த இந்திய தேசிய காங்கிரசு கட்சி 361 தொகுதிகளில் வென்று மீண்டும் ஆட்சியமைத்தது. ஜவகர்லால் நேரு நான்காம் முறையாக பிரதமரானார்.
# 1962 இந்தியப் பொதுத் தேர்தல்

## பின்புலம்

இத்தேர்தலில் முந்தைய தேர்தல்களில் நடப்பிலிருந்த இரட்டை உறுப்பினர் தொகுதிகள் முறை ஒழிக்கப்பட்ட ஒரு தொகுதிக்கு ஒரு உறுப்பினர் மட்டும் என்ற முறை நடைமுறைக்கு வந்தது. 492 தொகுதிகளில் இருந்து 492 உறுப்பினர்கள் தேர்ந்தெடுக்கப்பட்டனர். இவர்கள் தவிர 2 ஆங்கிலோ-இந்தியர்களும் மக்களவைக்கு நேரடியாக நியமனம் செய்யபட்டனர். பதினாறு ஆண்டுகளாக தொடர்ந்து ஆட்சி புரிந்து வந்த இந்திய தேசிய காங்கிரசும் ஜவகர்லால் நேருவும் மக்களிடம் நல்ல செல்வாக்கு பெற்றிருந்தனர். ஐந்தாண்டுத் திட்டங்கள் போன்ற இந்திய அரசுத் திட்டங்கள் மக்களிடம் நல்ல வரவேற்பைப் பெற்றிருந்தன. மேலும் காங்கிரசுக்கு சவால் விடும் அளவுக்கு வலுவான எதிர்க்கட்சி எதுவும் இன்னும் இந்தியாவில் உருவாகவில்லை. இக்காரணங்களால் சென்ற தேர்தல்களைப் போலவே காங்கிரசு எளிதில் பெருமளவு வாக்குகளையும் இடங்களையும் வென்றது.
# 1962 இந்தியப் பொதுத் தேர்தல்

## முடிவுகள்

மொத்தம் 55.42 % வாக்குகள் பதிவாகின
| காங்கிரசு | 44.72 | 361 |
| --- | --- | --- |
| இந்திய பொதுவுடமைக் கட்சி | 9.94 | 29 |
| சுதந்திராக் கட்சி | 7.89 | 18 |
| பாரதிய ஜனசங்கம் | 6.44 | 14 |
| பிரஜா சோசலிசக் கட்சி | 6.81 | 12 |
| சுயேட்சைகள் | - | 11 |
| இந்திய குடியரசுக் கட்சி | 2.83 | 10 |
| திமுக | 2.01 | 7 |
| சோசலிசக் கட்சி | 2.69 | 6 |
| கணதந்திர பரஷத் | 0.3 | 4 |
| அகாலி தளம் | 0.72 | 3 |
| சோட்டா நாக்பூர் சாந்தல் பர்கனாஸ் ஜனதா கட்சி | 0.41 | 3 |
| ராம் ராஜ்ய பரிஷத் | 0.6 | 2 |
| பார்வார்டு ப்ளாக் | 0.72 | 2 |
| இந்திய ஒன்றிய முஸ்லிம் லீக் | 0.36 | 2 |
| லொக் சேவக் சங்கம் | 0.24 | 2 |
| புரட்சிகர சோசலிசக் கட்சி | 0.39 | 2 |
| இந்து மகாசபா | 0.65 | 1 |
| அனைத்து கட்சி மலையக தலைவர்கள் மாநாடு | 0.08 | 1 |
| அரியானா லோக் சமிதி | 0.1 | 1 |
| நூத்தன் மகா குஜராத் ஜனதா பரிஷத் | 0.17 | 1 |
| மொத்தம் | 100 | 492 |
| } |  |  |
# 1962 இந்தியப் பொதுத் தேர்தல்

## இவற்றையும் காண்க

- சென்னை மாநிலத்தில் இந்திய நாடாளுமன்றத் தேர்தல், 1962
# வடகலை ஐயங்கார்

**வடகலை ஐயங்கார்** (சமசுகிருதம்: उत्तर कलार्य) என்றழைக்கப்படுவோர் ஐயங்கார் சமூகத்தில் வடகலை ஸ்ரீ வைஷ்ணவ சம்ராதாயாத்தை கடைபிடிக்கும் ஒரு பிரிவினர் ஆவர்.  
வேதாந்த தேசிகர் தம் முன்னோர் பரம்பரை வழியில் வடகலை வைணவப் பிரிவையும், பிள்ளை லோகாசாரியார் தம் முன்னோர் கால்வழியில் தென்கலை வைணவப் பிரிவையும் தோற்றுவித்தனர். திருமண் காப்பிட்டுக்கொள்ளும் முறையில் இவர்கள் வேறுபடுகின்றனர்.
# தென்கலை ஐயங்கார்

**தென்கலை ஐயங்கார்** என்றழைக்கப்படுவோர் ஐயங்கார் சமூகத்தின் ஒரு பிரிவினர் ஆவர்.  
வேதாந்த தேசிகர் தம் முன்னோர் பரம்பரை வழியில் வடகலை வைணவப் பிரிவையும், பிள்ளை லோகாசாரியார் தம் முன்னோர் கால்வழியில் தென்கலை வைணவப் பிரிவையும் தோற்றுவித்தனர். திருமண் காப்பிட்டுக்கொள்ளும் முறையில் இவர்கள் வேறுபடுகின்றனர்.
# பிராமணத் தமிழ்

**பிராமணத் தமிழ்** (*Brahmin Tamil*) என்பது தமிழ் மொழியின் ஒரு வழக்கு மொழியாகும். இதைப் பயன்படுத்தும் பெரும்பாலானோர் தமிழ்ப் பிராமணர்கள் ஆவர். இத்தமிழ் வழக்கில் அதிகமாக சமஸ்கிருதச் சொற்கள் பயன்படுத்தப்படுகின்றன.
# பிராமணத் தமிழ்

## எடுத்துக்காட்டுகள்

பிராமணத் தமிழ் பேச்சு வழக்காயினும் மிகுதியும் சிதையாது இலக்கண வளத்துடன் பேசப்படுகிறது. சில எடுத்துக்காட்டுகள் பின்வருமாறு:  
- அகம் - வீடு
- அத்திம்பேர் - அத்தையின் கணவர் (அத்தை அன்பர்), அக்காவின் கணவர்
- அம்மாஞ்சி - தாய் மாமாவின் மகன் (அம்மான் சேய்)
- அம்மங்கார் / அம்மாங்காள் - தாய் மாமாவின் மகள்
- ஆம்படையான் - கணவன் (அகமுடையான்)
- ஆம்படையாள் - மனைவி (அகமுடையாள்)
- நன்னா - நன்றாக
- வாண்டு - விளையாட்டுப் பிள்ளை
- ஓய் - முன்னிலை விளி
- பிள்ளாண்டான் - மகன் (பிள்ளை ஆண்டவன்)
- பட்டவர்த்தனமா - தெளிவாக
- செத்த நேரம் - சற்று நேரம்
- நாழி ஆயிடுத்து - நாழிகை ஆகிவிட்டது
# பிராமணத் தமிழ்

## எடுத்துக்காட்டுகள்

### (வினை)+இண்டு - (வினை)+ கொண்டு

- ஈஷிண்டு - இடித்துக்கொண்டு; தேய்த்துக்கொண்டு
- பேசிண்டு - பேசிக்கொண்டு
# பிராமணத் தமிழ்

## எடுத்துக்காட்டுகள்

### (வினை)+ஏள் -(வினை)+ ஈர்கள்

- வந்தேள் - வந்தீர்கள்
- போனேள் - போனீர்கள்
# பிராமணத் தமிழ்

## எடுத்துக்காட்டுகள்

### (வினை)+டுத்து - (வினை)+ விட்டது

- வந்துடுத்து - வந்துவிட்டது
- போயிடுத்து - போய்விட்டது
# பிராமணத் தமிழ்

## எடுத்துக்காட்டுகள்

### (வினை)+த்து - (வினை)+ இற்று - இறந்த கால வினை முற்று

- தோணித்து - தோன்றிற்று
# பிராமணத் தமிழ்

## எடுத்துக்காட்டுகள்

### (வினை)+அறது- (வினை)+ கிறது

- வறது - வருகிறது
- படுத்தறது - படுத்துகிறது
- வறான் - வருகிறான்
- அவா(ள்) - அவர்கள்
- பெரியவா - பெரியவர்கள்
- வந்தா - வந்தார்கள்
- வந்தாளோல்லியோ? - வந்தார்கள் அல்லவோ?
- போறதோல்லியோ? - போகிறதோ அல்லவோ?
# வார்ப்புரு:Sisterprojects

**width=100%**  
| **விக்சனரி**
கட்டற்ற அகரமுதலி | **விக்கி மேற்கோள்கள்**
மேற்கோள்களின் தொகுப்பு | <span>**விக்கி இனங்கள்**
உயிரினங்களின் கோவை</span> |  |
| --- | --- | --- | --- |
| **விக்கி செய்திகள்**
கட்டற்ற உள்ளடக்கச் செய்திச் சேவை | **விக்கி மூலம்**
கட்டற்ற மூல ஆவணங்கள் | <span>**விக்கி பொது**
பகிரப்பட்ட ஊடகக் கிடங்கு</span> |  |
| <span>**விக்கி பல்கலைக்கழகம்**
கட்டற்ற கல்வி கைநூல்களும் வழிகாட்டல்களும்</span> | **விக்கி நூல்கள்**
கட்டற்ற நூல்களும் கையேடுகளும் | <span>**மேல்-விக்கி**
விக்கிமீடியா திட்ட ஒருங்கிணைப்பு</span> | } |
|}
|}
# போனீசியா

பண்டைய உலகின் நிலப்பரப்புக்களுள் **போனீசியா** அல்லது **பீனீசியா** (*Phoenicia*, பிரித்தானிய அமெரிக்க ; : Phoiníkē) என்ற நிலப்பகுதி பல வகைகளிலும் புகழ்பெற்றிருந்தது. இதனை ஆண்டவர்கள் பிலிஸ்தியர்கள் ஆவார். இவர்கள் பொனீசிய மொழி மற்றும் கிரேக்க மொழிகளைப் பேசியவர்கள். நடுநிலக் கடலின் கிழக்குக் கரையோரத்தில், இன்றைய லெபனான் நாடு அமைந்திருக்கும் பகுதியில் இப்பிராந்தியம் அமைந்திருந்தது. சுமார் 3,220 கிலோமீற்றர் நீளமும், 8 முதல் 25 கிலோமீற்றர் வரையான அகலமும் கொண்டிருந்த இந்நிலப் பகுதியின் கிழக்கு எல்லையாக லெபனான் மலைத்தொடர் இருந்தது. கார்மல் மலையே அதன் தெற்கெல்லையாக இருந்தது. வடக்கில், தற்போது 'கபீர்' என அழைக்கப்படும் பண்டைய எலுயிதீரஸ் (Eleutherus) நதி எல்லையாக அமைந்திருந்தது.
# போனீசியா

## நகர - இராச்சியங்களின் கூட்டு

போனீசியாவில் வாழ்ந்தவர்கள் ஒரேயின நாகரிகத்தைக் கொண்டவர்களாக இருந்ததோடு தம்மை ஒரே தேசத்தவர்களாகவே கருதினர். எனினும், போனீசியா என்பது தனியொரு தேசமாக இருக்கவில்லை. மாறாக நகர - இராச்சியங்கள் பலவற்றின் கூட்டமொன்றாகவே அது காணப்பட்டது. இந்நகர - இராச்சியங்களிலொன்று பொதுவாக மற்றையவற்றின் மீது ஆதிக்கம் செலுத்திவந்தது. இவ்வாறு ஆதிக்கம் செலுத்தியவற்றுள் டைர் (தற்போதைய சுர்), சைடன் (தற்போதைய 'சயிதா') என்ற இரண்டு இராச்சியங்களும் குறிப்பிடத்தக்கவை.
# போனீசியா

## செமிற்றிக் இனம்

போனீசியாவில் வாழ்ந்தவர்கள் செமிற்றிக் இனத்தைச் சேர்ந்தவர்களாவர். இவர்கள் கி.மு. 2500ம் ஆண்டளவில் (4500 ஆண்டுகளுக்கு முன்) தமது குடியிருப்புக்களை மத்தியதரைக் கரையோரத்தில் அமைந்திருக்கலாம் என வரலாற்றுச் சான்றுகள் எடுத்துக் காட்டியுள்ளன. இவர்களது வரலாற்றின் ஆரம்ப காலத்தில் பபிலோனியாவிலிருந்த சுமேரிய மற்றும் அக்காடிய கலாசாரங்களின் செல்வாக்குக்கு இவர்கள் உட்பட்டிருந்தனர்.
# போனீசியா

## போனீசியா கிளர்ச்சி

கி.மு. 1800 அளவில் எகிப்து போனீசியாவைக் கைப்பற்றிக் கொண்டது. பிற்காலத்தில் எதிரிகளின் தாக்குதல்கள் காரணமாக எகிப்திய சாம்ராஜ்யம் வீழ்ச்சியடையத் தொடங்கியது. இச்சந்தர்ப்பத்தைப் பயன்படுத்தி போனீசியா நகர்கள் கிளர்ச்சி செய்யத் தொடங்கின. இதன் விளைவாக கி.மு. 1200 ஆகும்போது போனீசியா எகிப்தின் பிடியிலிருந்து விடுதலை பெற்றுக் கொண்டது.
# போனீசியா

## போனீசியர்களின் எழுச்சி

சுயாட்சி ஏற்பட்ட பின்னர் பண்டைய உலகின் மிக முக்கியமான வர்த்தகர்களாகவும், மாலுமிகளாகவும் போனீசியர்கள் புகழ்பெறலாயினர். போனீசிய நகர்களின் கப்பற் கூட்டங்கள் மத்தியதரைக் கடலிலும் அத்திலாந்திக் சமுத்திரத்திலும் உலாவரலாயின. இதன் பலனாகப் பல குடியேற்றப் பகுதிகளும் போனீசிய நகர்களுக்கு உரித்தாகின.
# போனீசியா

## போனீசியர்களின் வீழ்ச்சி

கி.மு. 8ம் நூற்றாண்டில் அசிரியர்கள் போனீசியாவைக் கைப்பற்றிக் கொண்டனர். கி.மு. 539ல் பாரசீகப் பேரரசின் ஒரு பகுதியாக போனிசியா மாறியது. மசிடோனிய அரசனான மகா அலெக்சாந்தர் கி.மு 333ல் பாரசீகத்தைத் தோற்கடித்து போனீசிய நகர்களை மசிடோனியாவின் ஆதிக்கத்தின் கீழ் கொண்டு வந்தார்.  
இத்தோல்வியின் பின் பீனீசியர்கள் தமது தனித்துவத்தை இழக்கத் தொடங்கினர். அவர்கள் படிப்படியாக கிரேக்க - மசிடோனியப் பேரரசுக்குள் உள்வாங்கப்பட்டனர். கி.மு. 64ல் போனீசியப் பிராந்தியம் உரோமப் பேரரசின் சிரியா என்ற மாகாணமாக மாற்றப்பட்டது. அத்தோடு போனீசியா என்ற பெயரே உலக அரங்கிலிருந்து மறைந்துபோயிற்று.
# போனீசியா

## அரிச்சுவடியின் அறிமுகம்.

மனித நாகரிகத்துக்கு போனீசியா வழங்கிய மாபெரும் பங்களிப்பு அரிச்சுவடியின் அறிமுகமாகும். எழுத்து மொழிக்குரிய அரிச்சுவடியை முதலில் பயன்படுத்தியவர்கள் இவர்களே. இன்றைய மொழிகள் பலவற்றின் அரிச்சுவடிகள் போனீசியர்களின் அரிச்சுவடியிலிருந்தே பரிணாமம் அடைந்துள்ளன.
# போனீசியா

## கண்டுபிடிப்புகள்

Tyrian purple என்ற ஊதா நிறச் சாயமும் கண்ணாடியும் பீனீசியர்களின் கண்டுபிடிப்புக்களாகும். துணி வகைகள், சாயங்கள் போன்றவற்றின் உற்பத்தியிலும் உலோகவேலை, கண்ணாடி தயாரித்தல் முதலியவற்றிலும் சிறப்புத்தேர்ச்சி பெற்றவர்களாக போனீசியர்கள் திகழ்ந்தனர்.
# போனீசியா

## வரலாற்றுச் சின்னங்கள்

போனீசிய வரலாற்றுச் சின்னங்களின் இடிபாடுகளை இன்றும் லெபனானின் காணக்கூடியதாக இருக்கிறது.
# போனீசியா

## இதனையும் காண்க

- பிலிஸ்தியர்கள்
- பாலஸ்தீனம்
# லூர்தம்மாள் சைமன்

**லூர்தம்மாள் சைமன்** (இயற்பெயர் மரிய லூர்தம்மாள்) என்பவர் தமிழ்நாட்டைச் சேர்ந்த ஒரு அரசியில்வாதியும் முன்னாள் அமைச்சரும் ஆவார்.
# லூர்தம்மாள் சைமன்

## வாழ்க்கை

லூர்தம்மாள் கி.பி. 1911 செப்டம்பர் 26- இல் கன்னியாகுமரி மாவட்டம், மணக்குடி என்னும் மீனவ கிராமத்தில் பிறந்தார். இவர் முக்குவர் சமூகத்தைச் சார்ந்தவர். இவருடைய தகப்பனார் பெயர் அலெக்சாண்டர். இவருடைய தாயார் வாவத்துறை மீனவர் கிராமத்தைச் சார்ந்தவர். இவருடைய தகப்பனார் இலங்கையில் கொழும்புத் துறைமுகத்தில் கருவாட்டு ஏற்றுமதி செய்யும் வர்த்தகத்தில் ஈடுபட்டு வந்தார். லூர்தம்மாள், பத்தாம் வகுப்பு வரை நாகர்கோவில் புனித யோசப் பள்ளியில் ஆங்கில வழிக் கல்வி பயின்றார். தனது படிப்பினை முடித்தபிறகு அதே பள்ளியில் சிலகாலம் ஊதியம் பெறாத ஆசிரியராகப் பணி புரிந்தார்.  
மரிய லூர்தமாளுக்கும் குளச்சலை சார்ந்த அலெக்சாண்டர் மேனுவேல் சைமனுக்கும் மேலமணக்குடி ஆலயத்தில் வைத்து திருமணம் நடைபெற்றது. திருமணத்திற்குப் பிறகு இருவரும் வளைகுடா நாட்டில் சில வருடங்கள் வாழ்ந்து வந்தனர். அப்பொழுது லூர்தம்மாளின் கணவர் ஈரான் எண்ணெய் நிறுவனத்தில் பணி புரிந்து வந்தார். இவர்களுக்கு ரால்ஃப் சைமன், ஜாண் எட்மண்ட் சைமன் பிறந்தனர். இரண்டு குழுந்தைகள் பிறந்தவுடன் தாயகம் திரும்பினர். நாகர்கோவிலில் வீடு வாடகைக்கு எடுத்துத் தங்கினர். அதன்பின்பாக ஜஸ்டின் ஆஸ்கர் சைமன், கியூபர்ட் டோமினிக் சைமன், பீட்டர் வில்பிரட் சைமன் ஆகியோர் பிறந்தனர்.
# லூர்தம்மாள் சைமன்

## அரசியலல்

லூர்தம்மாளின் கணவர் அலெக்சாண்டர் மேனுவேல் சைமன் திருவிதாங்கூர் தமிழ்நாடு காங்கிரசில் இணைந்தார். அப்பொழுது கன்னியாகுமரி மாவட்டம் கேரளாவுடன் இருந்தது. 1951 விளவங்கோடு தொகுதியிலும், 1954 கொல்லங்கோடு தொகுதியிலும் வெற்றிபெற்று கேரளாவில் சட்டமன்ற உறுப்பினராக இருந்தார். 1956-ல் கன்னியாகுமரி மாவட்டமானது சென்னையுடன் இணைக்கப்பட்டது. 1957-இல் இந்திய தேசிய காங்கிரசு வேட்பாளராக லூர்தம்மாள் சைமன், குளச்சல் தொகுதியில் போட்டியிட்டு வெற்றிபெற்றார். 1957-62ல் காமராஜரின் இரண்டாவது அமைச்சரவையில் உள்ளாட்சித்துறை அமைச்சராகவும் மீன்வளத்துறை அமைச்சராகவும் பதவி வகித்தார்.
# லூர்தம்மாள் சைமன்

## அமைச்சராக

லூர்தம்மாள் மீன்வளத்துறை அமைச்சராக இருந்தபோது மீன் வளர்ப்பை ஊக்குவிக்கும் வகையில் 1959 இல் வெள்ளிக்கெண்டை மீனை சீனாவிலிருந்தும், புற்களை விரும்பிச் சாப்பிடும் புல் கெண்டை மீனை ஜப்பானிலிருந்து இறக்குமதி செய்தார். இதன்வழியாக கெண்டை ரக மீன் வளர்ப்பைத் தமிழகம் முழுவதும் விவசாயிகள் மத்தியில் பரவலாக்கினார்.  
லூர்தம்மாள் உள்ளாட்சித் துறை அமைச்சராகப் பொறுப்பேற்ற காலகட்டத்தில் உள்ளாட்சி அமைப்புகள் ஏட்டளவில் மட்டுமே இருந்தன. இதை மாற்ற 1958 இல் லூர்தம்மாளின் முயற்சியால் ‘தமிழ்நாடு பஞ்சாயத்து சட்டம்’ உருவாக்கப்பட்டது. அதன்படி, அதிகாரம் படைத்த மாவட்ட ஆட்சிக் குழு முற்றிலுமாகக் கலைக்கப்பட்டு கிராமம், ஒன்றியம் என்ற அளவில் பஞ்சாயத்துக்களின் கட்டமைப்பு மாற்றியமைக்கப்பட்டது. உள்ளாட்சி அமைப்புகளில் தாழ்த்தப்பட்ட மக்களுக்கு இட ஒதுக்கீடு வழங்கப்பட்டது. பெண்களை நியமன உறுப்பினர்களாக நியமித்துக்கொள்ள வழிவகை செய்யப்பட்டது.